Numerikus analízis (GEMAK141B) és Numerikus módszerek(GEMAK208N)

Heti órakeret: 2e+2gy; Számonkérés formája: aláírás+kollokvium
Az aláírás megszerzésének feltétele: 1 db egyéni feladat eredményes elkészítése.
Az egyéni feladat kiadása: a 4. héten
Az egyéni feladat beadásának határideje: utolsó tanítási nap előtt 1 héttel.
Az egyéni feladatok
–	numerikus eljárások programozásából,
–	a programok teszteléséből
–	és a megadott számpéldák megoldásából állnak.
A feladat megoldását akkor fogadjuk el eredményesnek, ha az alábbiak mindegyike teljesül:
–	a program elvileg helyes,
–	a tesztelés és a számpéldák megoldása dokumentálva van,
–	a levont következtetések elvileg helyesek.

A feladatok kidolgozásának formája: kinyomtatott jegyzőkönyvként, amely tartalmazza a program(ok) forráskódjait, a program által kinyomtatott input és output adatokat (lehet közvetlenül a programból printelve, vagy fájlba íratva – pl. a diary utasítással vagy másként – és utána a fájlból printelve, valamint az eredményekkel kapcsolatos esetleges megjegyzéseket, értékeléseket (pl. „azért nem kaptunk elfogadható eredményt, mert a mátrix szinguláris”. stb.). Csatolni kell továbbá a programokat tartalmazó fájlokat floppy-n vagy CD-n is.
A beadás módja: személyesen nekem vagy a szobámban a kollégámnak kell átadni vagy az intézeti adminisztrációban leadni, kérve, hogy tegyék a postafakkomba.

Aláíráspótlás: a beadott, de el nem fogadott feladatokat tőlem (vagy a szobámban lévő kollegámtól) kérjék vissza, javítsák ki a jegyzőkönyvbe pirossal írt megjegyzéseim figyelembe vételével, majd a javított változatot a RÉGIVEL EGYÜTT juttassák el hozzám a Kar által meghatározott határidőig. Aki egyáltalán nem adott be feladatot, az is beadhatja aláíráspótlás céljából.

A vizsga maximum 100 perces írásbeli, kivéve, ha a hallgató előbbi vizsgáján bizonyítottan puskázott. A hallgató ez esetben csak szóban, bizottság előtt vizsgázhat.
A vizsgakérdések az előadások és a gyakorlatok anyagát tartalmazzák. Lehetnek elméleti kérdések (definíciók, tételek, bizonyítások, algoritmusok), számpéldák és programozási feladatok. Az elégséges szintnek az elérhető maximális pontszám 40%-a felel meg.

Kötelező irodalom:
Galántai Aurél, Jeney András: Numerikus módszerek, Miskolci Egyetemi Kiadó, Miskolc 2005 (korábbi kiadások is használhatók)

Ajánlott irodalom:
1.	Jeney, A.: Bevezetés a numerikus módszerekbe (elektronikus jegyzet), http://www.gepesz.uni-miskolc.hu/hefop/index.php?fajl=jegyzett&tsz=mak&intz=gek&kr=me&SID, 196 oldal, 2007
2.	Stoyan G., Takó G.: Numerikus módszerek I.-II.-III., Typotex, Budapest, 1993, 1995. 1997
3.	Égert J.-Galántai A.-Hujter M.-Jeney A.-Nagy F.-Raisz P. Szabó T.: Matematikai szoftverek, Miskolci Egyetemi Kiadó, Miskolc 1994
4.	MATLAB, szerk. Stoyan Gisbert, Typotex, Budapest 2005 (az 1999-es kiadás is megfelel)

										Jeney András sk.